(11)
 През март 2018 г. службите на Комисията извършиха одит, с който оцениха дали мерките за надзор и регионализация за болестта шап в зоната „Patagonia Norte A“ предоставят достатъчни гаранции за въвеждане в Съюза на прясно месо, което не подлежи на обезкостяване и зреене, от животни от рода на едрия рогат добитък и на овцете, от преживни животни, отглеждани в стопанства, и от диви преживни животни. Резултатът от одита беше благоприятен.
 (12)
 Поради това част 1 от приложение II към Регламент (ЕС) No 206/2010 следва да бъде съответно изменена с цел да се актуализира регионализацията на Аржентина и да се разреши въвеждането в Съюза на прясно месо с кост от някои копитни животни от нова част от територията на Аржентина.
 (13)
 Освен това вносът в Съюза на прясно месо от диви копитни животни в съответствие с образеца на ветеринарен сертификат RUW е разрешен от трите включени в списъка свободни от шап територии на Аржентина, независимо дали в тях се извършва ваксинация. Когато се извършва ваксинация, се прилагат допълнителните гаранции по отношение на зреенето, измерването на pH и обезкостяването на прясното месо. В списъка в част 1 от приложение II към Регламент (ЕС) No 206/2010 обаче е поместена бележка под линия, с която от това разрешение се изключват някои департаменти от провинция Corrientes, в която през 2006 г. беше съобщено за огнища на болестта шап. Компетентните органи на Аржентина внесоха искане до Комисията да се заличи тази бележка под линия, за да отразява настоящата ветеринарно-санитарна обстановка в посочените департаменти. Комисията счита, че настоящата ветеринарно-санитарна обстановка в посочените департаменти дава основание за заличаването на тази бележка под линия. Поради това част 1 от приложение II към Регламент (ЕС) No 206/2010 следва да бъде съответно изменена, за да се заличи съответната бележка под линия.
 (14)
 Вследствие на посредническите усилия на Обединените нации (ООН), през юни 2018 г. Атина и Скопие сключиха двустранно споразумение („Споразумението от Преспа“) за промяна на временното обозначение на ООН за бившата югославска република Македония. Това споразумение понастоящем е ратифицирано от двете държави, като Република Северна Македония официално уведоми ЕС за неговото влизане в сила.
 (15)
 Поради това приложения I и II към Регламент (ЕС) No 206/2010 следва да бъдат съответно изменени.
 (16)
 Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
 ПРИЕ НАСТОЯЩИЯ РЕГЛАМЕНТ:
 Член 1
 Приложения I и II към Регламент (ЕС) No 206/2010 се изменят в съответствие с приложението към настоящия регламент.
 Член 2
 Настоящият регламент влиза в сила на двадесетия ден след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 1 юли 2019 година.
 За Комисията
 Председател
 Jean-Claude JUNCKER
 (1) ОВ L 18, 23.1.2003 г., стр. 11.
 (2) ОВ L 139, 30.4.2004 г., стр. 321.
 (3) Регламент (ЕС) No 206/2010 на Комисията от 12 март 2010 г. за установяване на списъци на трети страни, територии или части от тях, от които е разрешен вносът в